[{"text_idx": "#000001", "text": "Archive for the \u2018Kotkas, Janar\u2019 Category"}, {"text_idx": "#000003", "text": "\u201eMa olen fu\u0308sioterapeut, u\u0308tleb Omar. Venitan inimesi, kes pole ise ennast venitanud.\u201d"}, {"text_idx": "#000004", "text": "See raamat venitab vaimselt inimesi, kes pole end mingitel po\u0303hjustel neis siin ka\u0308sitletavates valdkondades ise venitanud. Kasvo\u0303i juhuse puudumisest johtuvalt."}, {"text_idx": "#000005", "text": "Kui palju me mo\u0303tleme inimsuhetes la\u0308heduse vo\u0303i la\u0308heduse puudumise peale, ning sellelegi, kuidas emb-kumb meid elus mo\u0303jutab? Kuivo\u0303rd me mo\u0303istame homoseksuaalsete inimeste suhteid ja omavahelist elu-olu, ning sedagi, et see ei erine ju heteroseksuaalide omast? Vo\u0303i siiski? Kas me teadvustame endale, kuivo\u0303rd kultuuriliselt piiratud on tegelikult meie Eesti elu? Lisaks: kas me oleme mo\u0303elnud sellele, et u\u0308ks jaapanlaste pikaealisuse saladusi vo\u0303ib olla nende va\u0308ga mitmekesine ja vaheldusrikas menu\u0308u\u0308?"}, {"text_idx": "#000006", "text": "Lu\u0308hidalt: USAs, Texase osariigis Houstonis elavad koos kaks meest: Jaapani pa\u0308ritolu ja Mehhiko restoranis to\u0308o\u0308tav Mike ning mustanahaline lastehoiukasvataja Benson. Nende neli aastat kestnud suhe kulgeb u\u0308le kivide ja ka\u0308ndude. U\u0308hel hetkel otsustab Mike minna Jaapanisse oma vo\u0303o\u0303rdunud ja surevat haiget isa ku\u0308lastama, samal ajal aga on tema ema Mitsuko just pojale Houstonisse ku\u0308lla tulnud. Ning u\u0308hes korteris peavad koos elama kaks inimest, kel esmapilgul ei paista olevat midagi u\u0308hist peale u\u0308he armastatud inimese."}, {"text_idx": "#000007", "text": "Omaaegsete lo\u0303unaosariikide u\u0308hes kantsis elav mustanahaline Benson ra\u0308a\u0308gib oma joobnud isa talutavate kohalikega hispaania keeles, o\u0303pib tegema Jaapani pa\u0308ritolu toitu, pu\u0308u\u0308ab lastehoius aidata lahendada va\u0308ikse Ahmedi probleeme ... kultuuride virvarr missugune. Sinna juurde segased ja lahendamise ootel inimsuhted \u2013 ko\u0303ik see loob mitmetahulise terviku. Raamatu, milles ehk pole just eriti elavat tegevust vo\u0303i su\u0308z\u030ceed, aga mis haarab oma tasase ja samas kirgliku kulgemisega."}, {"text_idx": "#000008", "text": "Selles raamatus pole superkangelasi. Omajagu kibestunud minategelased ei pu\u0308u\u0308a ei end ega kedagi teist na\u0308idata grammigi paremas valguses, kui keegi tegelikult on. Nii su\u0308nnib eluline lugu, milliseid juhtub nu\u0308u\u0308d ja praegu pa\u0308riseltki igal pool."}, {"text_idx": "#000009", "text": "Lugejale pakutakse mitmeid kibedaid nalju, aga ka omajagu filosoofilisi mo\u0303tisklusi: \u201eEnamik mo\u0303tteid on omal ajal head. Me ei tea, et need viltu la\u0308hevad, enne kui see juhtub.\u201d"}, {"text_idx": "#000010", "text": "Bryan Washington su\u0308ndis oktoobris 1993 Kentuckys ja kolis 3-aastaselt Texasesse Katysse. Ta teadis juba noores eas, et on gei, kuid ei avaldanud seda, kartes ha\u0308bima\u0308rgistamist. Ta lo\u0303petas Houstoni u\u0308likooli inglise keele bakalaureusekraadiga ja ja\u0308tkas haridusteed New Orleansi u\u0308likoolis, kus ta lo\u0303petas magistrikraadiga. Ta avaldas oma debu\u0308u\u0308tnovellikogu \u201cLot\u201d 2019. aastal ja romaani \u201cMemorial\u201d 2020. aastal."}, {"text_idx": "#000011", "text": "Lisainfot autori tegemiste kohta: "}, {"text_idx": "#000013", "text": "Teose tagaku\u0308ljel nimetatakse seda autori ko\u0303ige tempokamaks, kuid tegelikult on \u201eA\u0308revil inimesed\u201d kaunis mo\u0303o\u0303dukalt kulgev jutustus ning autor vo\u0303tab teadlikult sageli aja maha. Su\u0308z\u030cee on sealjuures va\u0308ga lu\u0308hidalt kokkuvo\u0303etav. Eluga puntras inimene u\u0308ritab panka ro\u0308o\u0308vida, pagedes satub ta korteriesitlusele ja vo\u0303tab mu\u0308u\u0308gikorterisse kogunenud rahva poolkogemata pantvangi. Pantvangikriisi hakkab lahendama isast ja pojast koosnev politseinikupaar, pantvangistaja aga kaob salapa\u0308raselt. Mis juhtus, mida ra\u0308a\u0308givad tunnistajad? Napile tegevustikule lisandub ohtralt ko\u0303ikvo\u0303imalikke edasi-, tagasi- ja ko\u0303rvalepo\u0303ikeid."}, {"text_idx": "#000014", "text": "Suurem osa teosest keskendub inimeste omavaheliste suhete lahkamisele, minevikumeenutustele ning elu analu\u0308u\u0308simisele nii selle heas kui halvas. Karakterid on kirjud nagu elu ise, keegi pole u\u0308dini hea ega ka mitte la\u0308binisti halb. Kriminaalromaani u\u0308he parima na\u0308itena kogeme ja\u0308rjest uusi po\u0308o\u0308rdeid ja pidevaid u\u0308llatusi. Eneseabiraamatu u\u0308he parima na\u0308itena loeme pidevalt teraseid ta\u0308helepanekuid elust ja suhetest ning vaimsetest muredest. Sealjuures on autor suutnud igal leheku\u0308ljel va\u0308ljenduda vaimukalt, to\u0303sise a\u0308ratundmisro\u0303o\u0303mu ja kohati isegi silma la\u0308ikiva vo\u0303tva traagika juures saab ikka ja ja\u0308lle mo\u0303nuga naerda. Miks ei vo\u0303iks to\u0308o\u0308puuduses na\u0308itleja pakkuda korteriesitluste a\u0308rarikkumise teenust ning teha seda na\u0308iteks kempsus istuva ja\u0308nesena?"}, {"text_idx": "#000015", "text": "\u201eRo\u0308o\u0308vel trampis masendunult jalgu.\u201eKeegi ei kuula mind! Te olete maailma ko\u0303ige halvemad pantvangid!\u201d\u201d"}, {"text_idx": "#000016", "text": "Kui oled pikalt sattunud lugema keskpa\u0308rasevo\u0303itu kirjandust, siis see raamat taastab sinu usu heasse. Sa\u0308rav, mitmeku\u0308lgne, eluline."}, {"text_idx": "#000017", "text": "Olgu veel o\u0308eldud, et ta\u0308nuso\u0303nadest saame teada \u2013 autor teab, millest kirjutab, sest on isegi pidanud maadlema vaimsete muredega."}, {"text_idx": "#000018", "text": "Fredrik Backman on su\u0308ndinud 2. juunil 1981 Rootsis Bra\u0308nnkyrkas (Stockholmi lo\u0303unaosa), u\u0308les kasvas Helsingborgis (Lo\u0303una-Rootsi). Ta on kirjanik, blogija ja kolumnist. Kirjanikuna debu\u0308teeris 2012. aastal, kui tema sulest ilmus \u201eMees nimega Ove\u201d (\u201eEn man som heter Ove\u201d). 2015. aastal valmis selle romaani po\u0303hjal tehtud film. 2009. aastal abiellus Neda Shafti Backmaniga, neil on kaks last. 2012. aastal andis va\u0308lja ka oma lapsevanemakogemustel po\u0303hineva teose \u201eMida mu poeg peaks maailma asjadest teadma\u201d (\u201eSaker min son beho\u0308ver veta om va\u0308rlden\u201d, ingl k. \u201eThings My Son Needs to Know about the World\u201d). Ise nimetas seda \u201edu\u0308sfunktsionaalseks juhendiks lapsevanematele\u201d. \u201eFolk med a\u030angest\u201d ehk \u201eA\u0308revil inimesed\u201d ilmus 2019. aastal ning see on autori u\u0308heksas teos."}, {"text_idx": "#000020", "text": "\u201eLasud Knutbys\u201d on mitmes mo\u0303ttes pettumustvalmistav romaan. Etteruttavalt olgu o\u0308eldud, et pealkirjas lubatud laske tuleb lugejal mo\u0303nd aega kannatamatult oodata. Lisaks tekib lugejal romaani kulgedes pidevalt ku\u0308simus: kes on selle peategelane?"}, {"text_idx": "#000021", "text": "Vahelduseks romaani tutvustus: \u201e1997. aasta suvel kolib perekond Forsman Upplandi maakonda Knutbysse, olles valmis alustama uut elu nelipu\u0308hilaste Filadelfia koguduses, mida juhib karismaatiline Eva Skoog. Seitsme ja\u0308rgneva aasta jooksul koob ka\u0308puta\u0308is inimesi ja perekondi erootiliste vo\u0303imusuhete saatusliku vo\u0303rgustiku, mis viib paratamatult traagiliste arenguteni.\u201d"}, {"text_idx": "#000022", "text": "Esmalt tundub, et peategelaseks on proua Forsman, hiljem pu\u0308hendatakse aga suurim ta\u0308helepanu ha\u0308rra Forsmanile \u2013 ometi on ju selgelt na\u0308ha, et ko\u0303iki niite to\u0303mbab pastor Eva Skoog. Siiski ja\u0308a\u0308b tolle hirmua\u0308ratava ja lugejas vihagi tekitava tegelase kujutamine pisut liiga pinnapealseks ja ko\u0303rvaliseks, et teda saaks peategelaseks nimetada."}, {"text_idx": "#000023", "text": "Usupo\u0303lglik lugeja saab romaanist kinnitust oma mo\u0303tetele kiriku (siinkohal siiski konkreetselt nelipu\u0308hilaste) silmakirjalikkusest. Ka\u0308ttemaksuhimuline lugeja asub u\u0308sna romaani algusest peale ootama: kas ja kuidas silmakirjateenritest manipulaatorid oma nartsissistlike ja o\u0303elate tegude eest vastutama peavad?"}, {"text_idx": "#000024", "text": "Judinaid tekitab teadmine, et selliseid asju juhtub pa\u0308riselt ning seegi romaan po\u0303hineb to\u0303estisu\u0308ndinud juhtumil. Meie u\u0308mber leidub inimesi, kellega on lihtsam manipuleerida kui teistega \u2013 ja paraku ka neid, kes teiste mo\u0303jutamisel osavad ja oskavad seda enda huvides a\u0308ra kasutada."}, {"text_idx": "#000025", "text": "Jonas Bonnier on Rootsi autor, kes on seni avaldanud 8 romaani. U\u0308ks Tema viimaseid romaane \u201eHelikopteriro\u0308o\u0308v\u201d ra\u0308a\u0308gib suurimast, Stockholmi la\u0308hedal Va\u0308stbergas toimunud pangaro\u0308o\u0308vist. Teos saavutanud edu 34 riigis. \u201eHelikopteriro\u0308o\u0308v\u201d on autori esimene katse po\u0303nevusromaanide kategoorias ning on samuti to\u0303sielul po\u0303hinev krimiromaan, Priit Ho\u0303bema\u0308gi intervjuu Jonas Bonnieriga Eesti Ekspressis \u201cMultimiljona\u0308rist krimikirjanik: \u201cIstusin ro\u0308o\u0308vlitega u\u0308hes toas ega saanud nende jutust midagi aru.\u201d\u201c"}, {"text_idx": "#000026", "text": "Jonas Bonnieri pilt on pa\u0308rit siit.Autori kohta rohkem infot Wikis."}, {"text_idx": "#000028", "text": "See pole ammu enam mingi saladus, et \u201eMinu\u201d-sarja kvaliteet on va\u0308ga ko\u0303ikuv \u2013 kirjutavad neid raamatuid ja enamasti lihtsad inimesed, kelle eneseva\u0308ljendusoskus on kord nii ja kord naa. Aga Ores\u030ckini kohta vo\u0303ib kindlasti o\u0308elda, et tema kirjameheoskused on ma\u0308eko\u0303rguselt u\u0308le ta kihlvedude realiseerimise oskustest (viide juhtumile, mida mees ise raamatus nimetab lu\u0308hidalt \u201efopaaks\u201d). Ja kui veel vastab to\u0303ele eesso\u0303nas toodud va\u0308ide, et kuu aega enne ka\u0308sikirja u\u0308leandmise ta\u0308htaega polnud mees \u201eMinu Peipsiveerest\u201d ridagi kirjutanud, siis mu\u0308ts maha ka autori kiiruse ja produktiivsuse ees."}, {"text_idx": "#000029", "text": "Lu\u0308hidalt: Raul ja tema elukaaslane ostavad sisuliselt mehe unena\u0308o ajel ja maja seestki na\u0308gemata kinnistu Peipsi ja\u0308rve a\u0308a\u0308res asuvas vanausuliste kultuurist la\u0308biimbunud Varnja ku\u0308las. Vana majaga kaasneb omajagu mu\u0308stilist (ilma usteta tuba) ja mitte nii va\u0308ga mu\u0308stilist (la\u0308bivajuvad po\u0303randad). U\u0308heskoos su\u0308nnib kunstihuvilisel paaril idee: siia peab tulema galerii."}, {"text_idx": "#000030", "text": "Ores\u030ckin oskab ja suudab kunstigalerii su\u0308ndi ja arengut ning kohapealset elu ja inimesi va\u0308ga kaasahaaravalt kirjeldada ning kes kordki Varnjas-Kolkjas-Kasepa\u0308a\u0308l Peipsi ho\u0303ngu nuusutanud, tunneb end lugedes asjaosalise ning reisile kaasavo\u0303etuna. Meid vo\u0303etakse justkui omaks \u2013 nagu see kant ja inimesed vo\u0303tsid omaks Rauli-Kaili ja Voronja galerii."}, {"text_idx": "#000031", "text": "Elulist kunstigalerii arendamise lugu vu\u0308rtsitab autor ilukirjanduslike unena\u0308ou\u0308levaadete ja mo\u0303nusa huumoriga. Olgu siinkohal u\u0308ht kohta ma\u0308lu ja\u0308rgi tsiteeritud. \u201eMe ei tohi kellelegi o\u0308elda, et ostsime maja seda vaid u\u0308ks kord na\u0308inuna ja nii, et isegi sees ei ka\u0308inud,\u201d kurtis Kaili. \u201eKeegi ei saa teada,\u201d lohutasin mina."}, {"text_idx": "#000032", "text": "Lugeja saab muuhulgas heita pilgu nii sellele, kuidas su\u0308nnib kunst, kui ka sellele, mismoodi kasvatatakse kuulsaid Peipsi sibulaid. \u201eMinu Peipsiveere\u201d on lugemisena siiruviiruline, mahe, aga ka pisut kibe \u2013 nagu see kant isegi."}, {"text_idx": "#000033", "text": "Raul Ores\u030ckin on to\u0308o\u0308tanud Tartu linnavalitsuse kultuuriosakonna ja noorsooteenistuse juhatajana, ta\u0308itnud Kultuuriministeeriumi kunstide asekantsleri kohustusi, tegutsenud Tartu Uue Teatri juhina ning praegu vo\u0303ib teda leida aktiivselt tegelemas Voronja galeriiga."}, {"text_idx": "#000034", "text": "Varasemalt on Ores\u030ckin kirjutanud Betti Alveri auhinnaga pa\u0308rjatud lu\u0308hipalade raamatu \u201eKui ma vananen...\u201c."}, {"text_idx": "#000036", "text": "See on u\u0308ks a\u0308a\u0308rmiselt salajane saar, kus u\u0308lirange valve all tegutseb u\u0308lisalajane kinnipidamisasutus. Psu\u0308hhiaatriahaigla va\u0308ga salajast teavet valdavatest patsientidest u\u0308ks on eriti ohtlik. Nr 5312 on pa\u0308evast pa\u0308eva ja o\u0308o\u0308st o\u0308o\u0308sse tuimestavaid ravimeid ta\u0308is pumbatud, tavapa\u0308rasest erinev liigutus lo\u0303ppeb elektrilo\u0308o\u0308giga ja pardli saab ta sahtlist vaid loetud sekunditeks."}, {"text_idx": "#000037", "text": "Heade ning rumalate inimeste abil pagenuna tuleb endisel vangil hakata tu\u0308kkhaaval kokku panema oma minevikku, sealjuures pu\u0308u\u0308des end va\u0308lja improviseerida erinevatest tapmiskatsetest. Kuidas see ko\u0303ik tal o\u0303nnestub ja milline omapa\u0308rane vo\u0303ime teda aitab, seda tuleb juba lugeda krimikirjanduse maestro Ludlumi raamatust."}, {"text_idx": "#000038", "text": "Robert Ludlum (25.05.1927-12.03.2001) oli u\u0308ks USA tuntuimaid thrillerikirjanikke. Robert Ludlum su\u0308ndis New Yorgis, teenis merejalava\u0308es, oli ka na\u0308itleja ja produtsent, 27 po\u0303nevusromaani autor. Eriti suurt tuntust pa\u0308lvis tema raamatusari, kus peategelaseks Jason Bourne. Nii mo\u0303nigi tema teostest on pa\u0308lvinud ta\u0308helepanu ka filmilinal. Vaata lisa kodulehelt vo\u0303i Wikist."}, {"text_idx": "#000039", "text": "Lee Child \u201cNagu vits vette\u201d"}, {"text_idx": "#000041", "text": "Raamatusarja peategelane on endine USA armee so\u0303java\u0308epolitseinik, kes ra\u0308ndab USA-s enda lo\u0303buks ringi \u2013 ja satub sageli uurima kahtlasi ja ohtlikke olukordi. Ning mitte ainult uurima: teoinimesena lo\u0308o\u0308b Reacher alati vo\u0303itluses ebao\u0303iglusega kaasa. Sageli lo\u0308o\u0308b see koljatimo\u0303o\u0303tu mees ilma igasuguse kahetsuseta ka esimesena ..."}, {"text_idx": "#000042", "text": "Siinkirjutaja peab Jack Reacheri lugusid kaasaegse po\u0303nevuskirjanduse etaloniks. Ning ilmaasjata ei tsiteerita tagakaantel ajakirja Forbes, kes u\u0308tleb, et Jack Reacher on ko\u0303ige ko\u0303vem kaubama\u0308rk kirjandusmaailmas."}, {"text_idx": "#000043", "text": "To\u0303si: mo\u0303nes loos on pinget, pinevust ja hingekriipivaid olukordi rohkem kui teises, ko\u0303nealune \u201eNagu vits vette\u201d pole ilmselt sarja ko\u0303ige vo\u0303imsam teos. Kuigi algus on u\u0308ks pingelisemaid: metroos so\u0303ites avastab peategelane kaasreisija, kes ka\u0308itub igas mo\u0303ttes nagu ka\u0308siraamatu enesetaputerrorist. Reacher pu\u0308u\u0308ab plahvatust a\u0308ra hoida, kuid vallandab sealjuures hoopiski midagi muud traagilist."}, {"text_idx": "#000044", "text": "Va\u0308givaldseid stseene ja\u0308tkub ning tulirelvade ja ka\u0308sitsikakluse ekspert peab sedakorda elu nimel kasutama muidki vahendeid."}, {"text_idx": "#000045", "text": "Kui uskuda viimaseid uudiseid, siis Lee Child annab tulevikus kirjaniku-ohjad u\u0308le oma nooremale vennale James Grantile (kirjanikuna Andrew Child), et too siis saaks ja\u0308tkata Reacheri seiklusi. Kel huvi asjaga rohkem end kurssi viia, siis artikkel on saadaval BBC lehel. Teadaolevalt ja\u0308tkub aga veel n-o\u0308 vanu lugusid, mis eesti keelde to\u0303lkimata \u2013 ja mis selle sarja austajatele alati maiuspalaks."}, {"text_idx": "#000046", "text": "Lee Child hakkas kirjutama pa\u0308rast seda, kui ta vallandati 1995. aastal Granada Televisiooni saatejuhi kohalt. Tema esimene Reacheri romaan ilmus 1997. aastal. Pa\u0308rast seda on ta mu\u0308u\u0308nud enam kui 100 miljonit raamatut, praeguseks on to\u0303lgitud Lee Childi raamatuid neljaku\u0308mnesse keelde. Amazon on teatanud sarja adapteerimisest TV-tarbeks. Filme on praeguse seisuga tehtud kaks, nimiosa ma\u0308ngib neis Tom Cruise."}, {"text_idx": "#000051", "text": "Vo\u0303imsa \u201eTroonide Ma\u0308ngu\u201d saaga autor on kirjutanud sellele eelloo, mis heidab valgust paljudele hilisematele su\u0308ndmustele ja kangelastele. Ka see on eepiline, ta\u0308is kurjust, reetmisi, kangelaslikkust, armastust, tiirasust ning ko\u0303ike muud inimlikku. Kohustuslik lugemine ko\u0303igile \u201eTroonide Ma\u0308ngu\u201d raamatusarja vo\u0303i seriaali austajatele."}, {"text_idx": "#000052", "text": "Mo\u0303nevo\u0303rra ha\u0308irib mugavat lugemist ku\u0308ll to\u0303ik, et \u201eTuli ja veri\u201d on kirjutatud justkui kroonika vormis, ammuste u\u0308lesta\u0308hendustena, mitte romaanina. Nii on loos va\u0308he dialoogi, ladusust ja ko\u0303ike muud sellist, mis eristab na\u0308iteks Henriku \u201eLiivimaa kroonikat\u201d Bornho\u0308he \u201eTasujast\u201d."}, {"text_idx": "#000053", "text": "Aga va\u0308ga meeldivad on maalilised illustratsioonid."}, {"text_idx": "#000056", "text": "Kui autor on kirjutanud midagi nii maailmakuulsaks saanut nagu Hannibal Lecteri sari (ja eriti sinna kuuluv \u201eVoonakeste vaikimine\u201d), siis on paratamatu, et tema uut teost lugedes hakatakse to\u0303mbama paralleele eelmistega, leidma sarnasusi ja erinevusi."}, {"text_idx": "#000057", "text": "\u201eCari Mora\u201d puhul vo\u0303ib sarnasustena nimetada inimso\u0308o\u0308mist, julmust, la\u0308bivat naispeategelast, u\u0308ht o\u0303udusttekitavalt jo\u0303hkrat kurikaela, kuid sellega sarnasused ka piirduvad. Kurikaelal puudub lecterlik peensus, ta on lihtsalt u\u0308ks ... vaimuhaige julmur. Naistegelase tausta avatakse napimalt kui Clarice Starlingu oma \u2013 ehk pole ka ime, sest see po\u0303nevik on mahultki ma\u0308rksa napim kui Hannibali teosed (224 lk)."}, {"text_idx": "#000058", "text": "Ning peab to\u0303dema, et ka kvaliteedilt on Harrise kauaoodatud teos napim. Korralik kausita\u0308is julmust, garneeringuks relvi, seiklusi, kulda, natuke inimsuhteid, pisike na\u0308puta\u0308is huumorit \u2013 ja la\u0308bi ta ongi."}, {"text_idx": "#000059", "text": "Paar so\u0303na teose sisust ka: Cari on karmi minevikuga noor naine, kes tahab saada loomaarstiks, toetada oma la\u0308hedasi ja elada oma majas. Ent ta satub saatuse vingerpussi to\u0303ttu majahoidjaks majale, mis kuulus kunagi narkoboss Pablo Escobarile. Siia see kurja juur maetud ongi ... otseses mo\u0303ttes."}, {"text_idx": "#000060", "text": "Kas tasub lugeda? Jah, ta\u0308itsa kena ajaviide, kuigi mitte autori tippteoste kvaliteedini ku\u0308u\u0308ndiv."}, {"text_idx": "#000061", "text": "Eriti andunud fa\u0308nnidel on vo\u0303imalus soetada endale raamatust ka delux versioon."}, {"text_idx": "#000063", "text": "\u201eCari Mora\u201d reklaami tarbeks antud esimeses suuremas intervjuus (2019) paljastas ta ajalehele The New York Times oma suure huvi looduse vastu ning selle, et on olnud juba 20 aastat Floridas Miamis asuvas loomapa\u0308a\u0308stekeskuse Pelican Harbor Seabird Station pikaajaline ku\u0308lastaja ja vabatahtlik. To\u0308o\u0308tajad said sellest teada alles mo\u0303ne aasta eest. Enamjaolt tuntakse Harrist kui karakteri Hannibal Lecter loojat."}, {"text_idx": "#000064", "text": "Suurem osa tema teostest on jo\u0303udnud filmi- ja telelinale. Silmapaistvaimaks on neist osutunud \u201eVoonakeste vaikimine\u201d (kus Lecteri osa kehastab va\u0308ga veenvalt karismaatiline Anthony Hopkins)."}, {"text_idx": "#000066", "text": "Claudia Gray \u201cSinu tuhat palet\u201d"}, {"text_idx": "#000068", "text": "Marguerite Caine on fu\u0308u\u0308sikutest vanemate laps. Nende vo\u0303imsaimaks saavutuseks on Tulilind, mille kandja saab reisida rohkete universumite vahel. Tu\u0308druku isa tapetakse. Ko\u0303ik viitab kindlalt u\u0308hele \u2014 mo\u0303rvariks on Paul. Tegemist on Marguerite vanemate lemmiko\u0303pilasega. Muidugi loodab noormees, et po\u0303genemine on tema pa\u0308a\u0308semine, kuid Marguerite ei loobu kergelt isa mo\u0303rvari tabamisest."}, {"text_idx": "#000069", "text": "Neidu aitab otsingutel Theo, kes samuti ei suuda leppida tolle isa, oma juhendaja ning mentori va\u0308givaldse surmaga. Tulilind viib seiklejad Londonisse, tsaari-Venemaale ja ookeanijaama. Paralleeluniversumitest u\u0308ks on po\u0303nevam kui teine."}, {"text_idx": "#000070", "text": "Muidugi leidub raamatus palju ettearvamatust. Tulilind vo\u0303ib avaldada kummalist mo\u0303ju, sattuda valedesse ka\u0308tesse \u2013 ja viia oma kandjat kohtadesse, millesse sattumine pole kaugeltki planeeritud. Ning mo\u0303istagi esitletakse selles teoses elulist to\u0303demust: kas ko\u0303ik ikka on selline nagu esmapilgul na\u0308ib, kas su\u0308ndmused on pa\u0308riselt nii mustvalged ning reeturid pa\u0308riselt reeturid?"}, {"text_idx": "#000071", "text": "\u201eSinu tuhat palet\u201d ka\u0308tkeb endast mitmeid tagaajamisi, reise universumide ja erinevate aegade vahel (kus isikud on siiski samad, kuid saatus erinev). Teost vo\u0303iks pidada ka omamoodi armastusromaaniks."}, {"text_idx": "#000072", "text": "Tegemist on Tulilinnu triloogia esimese osaga. Kuigi raamat pole enam va\u0308ga va\u0308rske, loodaks siiski, et sarja kaks ja\u0308rgmist osa saavad samuti to\u0303lke."}, {"text_idx": "#000073", "text": "Hea ladus lugemine eeska\u0308tt noorematele ulmekirjanduse austajatele."}, {"text_idx": "#000074", "text": "Claudia Grey on pseudonu\u0308u\u0308m. Kirjaniku so\u0303nutsi on ju lo\u0303bus ja huvitav ise endale nime valida. Muud saladust ei olegi, pole peidetud minevikku ega draamasid."}, {"text_idx": "#000075", "text": "Claudia on ta\u0308iskohaga kirjanik, kelle suur kirg ongi kirjutamine. Vabal ajal tegeleb ta lugemise, reisimise, kokkamise, matkamise ja muusikakuulamisega. Elab ta u\u0308le saja-aasta vanuses lillaks va\u0308rvitud majas, mis asub USAs New Orleansis."}, {"text_idx": "#000076", "text": "Claudia Grey on u\u0308snagi aktiivne sotsiaalmeedias, tema tegemiste kohta saab ko\u0303ige kiiremat teavet sellistest kohtadest nagu Twitter, Tumblr, Pinterest, GoodReads ja Instagram."}, {"text_idx": "#000077", "text": "Grey on ligi 30 noortele suunatud raamatu autor, peamiselt on tegu sarjadega."}, {"text_idx": "#000078", "text": "Alexandre Dumas vanem \u201cKolm musketa\u0308ri\u201d"}, {"text_idx": "#000080", "text": "Siinkirjutaja sai suure u\u0308llatusega teada, et leidub inimesi, kes polegi lugenud \u201eKolme musketa\u0308ri\u201d! Ja\u0308rele mo\u0303elnuna jo\u0303udis muidugi kohale: uued po\u0303lvkonnad pole ehk lihtsalt (veel) jo\u0303udnud vo\u0303i pole neile soovitatud. Vanemate generatsioonide puhul on mittelugemise puhul samuti palju erinevaid po\u0303hjuseid \u2013 pole ka\u0308tte sattunud, maitse on olnud teistsugune, on tundunud liiga \u201epoistekas\u201d jne. Aga: nii u\u0308htedele kui teistele soe soovitus. Ja lisaks ka varem musketa\u0308risarja lugenuile \u2013 nostalgia mo\u0303ttes tasub sari uuesti ka\u0308tte vo\u0303tta!"}, {"text_idx": "#000081", "text": "Noor d\u2019Artagnan siirdub provintsist pealinna Pariisi, et liituda kuulsate musketa\u0308ridega. Juba teel tabavad noort mo\u0303o\u0303gameest sekeldused ja intriigipundar saab alguse. Pariisis kohtub ta erinevatel asjaoludel kolme musketa\u0308riga. Athos, Porthos ja Aramis \u2013 kellest igau\u0308hel on varjunime kandmiseks \u2013 oma po\u0303hjus saavad tema parimateks so\u0303pradeks ja seikluskaaslasteks. Algab po\u0308o\u0308rane seiklus, mis ja\u0308tkub romaanides \u201e20 aastat hiljem\u201d ja \u201e10 aastat hiljem\u201d (3 ko\u0308idet)."}, {"text_idx": "#000082", "text": "17. sajandi Prantsusmaa, o\u0303ukond, kuningas Louis XIV, kardinal Richelieu, Inglise ko\u0303rgaadlik Buckingham \u2013 kogu see keskkond oma tegelastega on lugemiseks po\u0303nev ka 21. sajandil. Erinevalt paljudest 19. sajandil kirjutatud teostest pole \u201eKolm musketa\u0308ri\u201d kuidagi anakronistlikuks muutunud, see on kirjandusklassika. Ja mitte ainult poistele."}, {"text_idx": "#000083", "text": "Alexandre Dumas vanem, su\u0308ndinud Alexandre Dumas Davy de la Pailleterie (24. juuli 1802 \u2013 5. detsember 1870) oli prantsuse kirjanik, kes on tuntud ajalooliste seiklusromaanide poolest. Ta on ko\u0303ige loetum prantsuse kirjanik maailmas.\nKuigi Alexandre Dumas vanem on ta\u0308napa\u0308eval tuntud seiklusjuttude poolest, saavutaski ta omal ajal tuntuse draamakirjanikuna.\nTema tuntuimad to\u0308o\u0308d on \u201cKolm musketa\u0308ri\u201d (Les Trois Mousquetaires); \u201cKaksku\u0308mmend aastat hiljem\u201d (Vingt Ans apre\u0300s); \u201cKrahv Monte-Cristo\u201d (Le Comte de Monte Cristo); \u201cVikont de Bragelonne, ehk, Ku\u0308mme aastat hiljem\u201d (Dix Ans plus tard ou le Vicomte de Bragelonne) ja \u201cMust tulp\u201d (La Tulipe noire)."}, {"text_idx": "#000084", "text": "Aidi Vallik \"Kuidas elad, Ann\"Olavi Ruitlane \u201eVee peal\u201dLaura Evisalu \"Juhused\"Hea vana utoopia -- Aldous Huxley \u201eHea uus ilm\u201cAndrus Kasemaa \u201cEma tuba\u201dRaamatukoguhoidjad soovitavad eesti kirjanduse pa\u0308eval eesti kirjandust:Jonas Jonasson \"Saja-aastane, kes hu\u0308ppas aknast va\u0308lja ja kadus\"Eesti Vabariik 100 la\u0308bi eesti luuleJana Maasik \"Enne lo\u0303ppu\"Mika Kera\u0308nen \"Va\u0308ravajoonel\""}, {"text_idx": "#000085", "text": "Loe seda, mida sa filmis ei na\u0308inud"}, {"text_idx": "#000086", "text": "Already have a account? Log in now."}]